
Pályamunka címe: A 3D nyomtatás környezetvédelmi és egészségügyi aspektusai
Pályamunkámat a hagyományos gyártástechnológiák ismertetésével kezdtem. Ismertettem a gyártástechnológiai folyamatokat sorrendben az előgyártási folyamatoktól egészen az összeszerelésig.
A következő fejezetben a háromdimenziós nyomtatás alapjait ismertettem, kialakulásától egészen napjainkig. A három legelterjedtebb technológiát taglalom ebben a fejezetben, valamint a számítógépes tervezőprogramok ismertetése is itt következik. Két ismert, és széles körben felhasznált digitális tervezőprogramot ismertettem, képek segítségével bemutattam a kezelőfelületeik közötti különbségeket.
A következőkben a 3D nyomtatás környezetvédelmi szempontból történő elemzése következik. Ismertettem az additív gyártástechnológia előnyeit, ezen belül a károsanyag kibocsátást, a digitalizációt és az esetleges környezetkímélő megoldásokat, melyek elősegítik a további fejlesztéseket, ugyanakkor csökkentik a károsanyag kibocsátást.
Az utolsó nagy fejezetben a 3D nyomtatás egészségügyi szempontból történő elemzését végeztem. Számos lehetséges felhasználási mód ismert, jelen pályamunkámban a fogászati és az orvostudományi szempontból releváns anyagokról értekeztem, valamint taglaltam az egészségügyi veszélyeket melyek jelenleg ismertek.
A befejezésben összefoglaltam pályamunkám során megismert kutatási eredményeket, a 3D nyomtatással kapcsolatos veszélyeket, valamint ismertettem néhány általam lehetségesnek tekintett megoldási módot mellyel széles körben terjeszthetővé válik a háromdimenziós nyomtatás, valamint azokat melyeknek köszönhetően csökkenteni lehet a károsanyag kibocsátást.
Számomra a háromdimenziós nyomtatás izgalmas kutatási témának bizonyult, ugyanis számos lehetőség rejlik benne a modern kor számára. Folyamatosan növekvő igényt mutat számos iparág, melyekben széles skálán alkalmazhatóvá válik a 3D nyomtatás és a 3D szkennelés. Az egyik legkiemelkedőbb az orvostudományi területek. Középiskolai tanulmányaim során a biológia, azon belül az anatómia közel állt az érdeklődési területeimhez, a 3D nyomtatás anatómiához történő társítása számtalan újítást biztosítana az orvostudomány számára.



